b'\n_START_ARTICLE_\nMarianne Grimstad Hansen\n_START_SECTION_\nUtdanning og karriere\n_START_PARAGRAPH_\nMarianne Grimstad Hansen har utdanning innen historie og \xc3\xb8konomi fra henholdsvis Universitetet i Troms\xc3\xb8 (1995) og BI (1998). Hun har hatt flere stillinger som politisk r\xc3\xa5dgiver for H\xc3\xb8yre og har arbeidet som \xc3\xb8konomisjef i Det Kongelige Selskap for Norges Vel og som teamleder for regnskap i Boots apotek Norge.\n_START_SECTION_\nPolitisk erfaring\n_START_PARAGRAPH_\nHansen begynte sitt politiske engasjement i kj\xc3\xb8lvannet av folkeavstemningen om EU i 1994 og ble i 1998 valg til leder av H\xc3\xb8yres studenter. Hun har bakgrunn som valgkampmedarbeider i H\xc3\xb8yres hovedorganisasjon i 1999, og var i perioden 2002 til 2004 politisk r\xc3\xa5dgiver for H\xc3\xb8yres bystyregruppe i Oslo. Siden 2007 har hun representert S\xc3\xb8rum H\xc3\xb8yre i kommunestyret, fra 2011 som gruppeleder._NEWLINE_I 2015 ble hun valgt som S\xc3\xb8rums andre kvinnelige ordf\xc3\xb8rer etter Mona Granbakken Mangen, med st\xc3\xb8tte fra H\xc3\xb8yre, FrP, KrF, Venstre og Sp._NEWLINE_Fra 2014 til 2018 var hun 2. nesleder i Akershus H\xc3\xb8yre.'